Tommy (film)
Tommy je britanski filmski mjuzikl snimljen 1975. godine u režiji Kena Russella, poznat kao jedna od najpopularnijih rock opera, odnosno najznačajnijih filmova u historiji rock muzike.

Temelji se na istoimenom albumu britanske rock grupe The Who, čiji članovi nastupaju u filmu, a pjevač Roger Daltrey tumači naslovnu ulogu. Radnja prikazuje kako, nakon što je kao dječak svjedočio ubistvu oca od strane nevjerne majke (čiji lik tumači Ann-Margret) i njenog ljubavnika (koga tumači Oliver Reed) postaje slijep, gluh i nijem, ali i kako se kao odrasli muškarac budi iz svog stanja.

Russell je film režirao u svom uobičajenom stilu, stvarajući bizarne scene, ali je on u kontekstu rock pjesama vrlo dobro funkcionirao, te je dio kritičara u Tommyju pronašao predložak koji će vrlo brzo početi koristiti autori modernih muzičkih spotova. Film u kome su nastupile neke od najuglednijih rock-zvijezda tadašnjeg doba, kao Elton John, Tina Turner i Eric Clapton je postigao veliki uspjeh, te su mnoge od pjesama ponovno postale veliki hitovi. Također je dobio pohvale od dijela kritike, pri čemu je posebno iskanuta Ann-Margret.

Russell je iste godine Daltreya angažirao za ulogu Franza Liszta u filmu Lisztomania, ali taj film nije doživio sličan uspjeh.

Uloge

 Ann-Margret ... Nora Walker
 Oliver Reed ... "Ujak" Frank Hobbs
 Roger Daltrey ... Tommy Walker
 Barry Winch ... mladi Tommy
 Alison Dowling ... pjevajući glas mladog Tommyja
 Elton John ... Pinball Wizard
 Tina Turner ... Acid Queen
 Eric Clapton ... Propovjednik
 John Entwistle ... sam sebe
 Keith Moon ... Ujak Ernie/sam sebe
 Paul Nicholas ... Rođak Kevin
 Jack Nicholson ... Specijalist
 Robert Powell ... Pukovnik Walker
 Arthur Brown ... Svećenik
 Pete Townshend ... Narator/sam sebe
 Victoria Russell ... Sally Simpson
 Ben Aris ... Vlč. A. Simpson V. C.
 Mary Holland ... Mrs. Simpson
 Ken Russell ... Bogalj

Izvori

Vanjske veze
 
 
 
 

Britanski filmovi
Filmski mjuzikli
Filmovi fantastike
Operski filmovi
The Who